הוועדה המשותפת לוועדת החינוך ולוועדה למעמד האישה לדיון בהצעות חוק בנושא זכויות הסטודנט, כנסת 18, פרוטוקול מספר 2, 2011-07-27 10:00

אלכס מילר: בוקר טוב לכולם.

אלכס מילר: אנחנו ממשיכים בסדר היום.

אלכס מילר: אנחנו בישיבה משותפת עם ועדת מעמד האישה, ברשות ---

יהודית גידלי: לא, לא, זו ישיבה שלך, ישיבה משותפת.

אלכס מילר: בסדר.

אלכס מילר: טוב, רבותי, חינוך ומעמד האישה.

אלכס מילר: אנחנו בדיון להצעת חוק בנושא זכויות הסטודנט, הצעת חוק ממשלתית והצעת חוק של חברת הכנסת רונית תירוש.

אלכס מילר: למען הפרוטוקול – הצעת חוק התאמות וזכויות לסטודנטיות בהיריון ואחרי לידה (תיקוני חקיקה), התשע"א-2011 של חברת הכנסת רונית תירוש (פ/2877); והצעת חוק זכויות הסטודנט (תיקון מספר 4) (התאמות עקב טיפולי פוריות, היריון, לידה, אימוץ או קבלת ילד כהורה מיועד או כהורה במשפחת אומנה), התשע"א-2011, פרוטוקול מספר 2.

אלכס מילר: אנחנו בתאריך 27.7.2011, כ"ה בתמוז, תשע"א.

אלכס מילר: רבותי, בישיבה הקודמת ועדת החינוך ביקשה מהמציעים ומהממשלה כמובן להרחיב קצת את תיקון חוק זכויות סטודנט, הטבות לסטודנטים במילואים.

אלכס מילר: אני מבין שהממשלה מביאה לנו בשורות בעניין זה.

אלכס מילר: אנחנו נשמע את תוספת הסעיף שאתם מביאים, כמובן יש כאן כבר מבקשים לדבר, אז בואו נשמע קודם כל, כמובן, את הממשלה.

אלכס מילר: מי בעצם מציג לנו?

אלכס מילר: כן, בבקשה.

אייל רק: בוקר טוב.

אייל רק: אייל רק, סגן היועצת המשפטית של משרד החינוך.

אייל רק: בעקבות הדיון הקודם, שבו הוועדה ביקשה וחברי הכנסת ביקשו שאני אתייחס לאיזו שהיא רשימת תחומים ונושאים, מקבילה לרשימה שקיימת עבור מי שיוצא למילואים, שקיימת כבר היום בחוק זכויות הסטודנט, הוספנו את סעיף (ג) לסעיף שאנחנו מבקשים להכניס לחוק, שבו אנחנו כתבנו שהתאמות לפי הסעיף הזה ייקבעו בהתחשב בין השאר בסיבת ההיעדרות מבחינות או מלימודים, רציפותה ומשכה המצטבר, ולפי העניין יכללו בין היתר אחד או יותר מהתחומים הבאים: התחום הראשון זה : בחינה במועד מיוחד; התחום השני זה צירוף של שני תחומים: קביעת מועד להגשת עבודה והשלמת חומר ומטלות בקורס, לרבות בשים לב למהותם ולהיקפם ובתיאום עם המרצה; והדבר השלישי שהוספנו, שקיים גם עבור אנשי המילואים – קביעת גורם במוסד שירכז את הטיפול בהתאמות שנקבעו לפי סעיף זה.

אייל רק: יתר הנושאים והתחומים שכלולים עבור אנשי המילואים הם או לא רלבנטיים כמו תיאום בין צה"ל לבין הבקשה לדחיית שירות.

אייל רק: הנושא של רישום מוקדם גם לא רלבנטי, כיוון שהיום הרישום נעשה באינטרנט ולמילואימניק אין אפשרות גישה לאינטרנט בשטח.

אייל רק: לעומת זאת, גם בשמירת הריון בבית אפשר להתחבר לאינטרנט.

אייל רק: ובעצם בזה כיסינו גם את התחומים שנמצאים, זאת אומרת לא כיסינו, אבל קבענו את הדברים העקרוניים שנמצאים כבר בטיוטת הכללים שאישרה המל"ג עוד לפני החקיקה של החוק, וכמובן היא תקבע אותם בצורה פורמאלית בניסוח משפטי, לאחר שהחוק ייכנס לתוקף.

ציפי חוטובלי: אז אתה מדבר בעיקר על התאמות של מועדי בחינות והגשת עבודות.

אייל רק: לא, ההתאמות הן יותר נרחבות.

אייל רק: אנחנו קבענו, יש זכות להיעדרות שלא קשורה בכלל לבחינות או להגשת עבודות, אלא מנוכחות בכלל בקורסים.

אייל רק: אני חושב שהטיוטה של הכללים הופצה לחברי הוועדות.

רונית תירוש: טיפולים נכללים?

אלכס מילר: רבותי, סליחה, אני רוצה לפנות למציעים קודם כל.

אלכס מילר: גברתי, סגנית השר וגברתי חברת הכנסת תירוש, האם התיקונים שהביאו לוועדה מקובלים מבחינתכם לכניסה לחוק?

גילה גמליאל: בהחלט.

גילה גמליאל: אני חושבת שזה התחלה.

גילה גמליאל: יש עוד כמה דברים שנצטרך להחריג בסוגיות שעלו בהצעת החוק הפרטית, אבל זה נצטרך להחריג אותם מהחוק ולקבל את החוק כלשונו, לקדם אותו כבר במושב הזה, ואת שאר ההיבטים אנחנו נבחן כהצעות אחרות.

אלכס מילר: חברת הכנסת תירוש?

רונית תירוש: אין לי בעיה עם התוספת הזאת.

גילה גמליאל: אולי אם כבוד יושב הראש ידאג באמת לדיון בוועדה, על הנושאים האחרים שעלו כאן, אולי מזה נגבש משהו שיכול להיות מוסכם להמשך.

אלכס מילר: טוב, רבותי, בלי שום קשר לעניין זה, אנחנו החלטנו שאת פתיחת השנה האקדמאית, אנחנו נעשה באוניברסיטת חיפה.

אלכס מילר: אז גם את הסוגיה הזאת, אני מאמין שאנחנו נעלה, כשנהיה קרובים לאוקטובר, לפתיחת השנה האקדמאית.

אלכס מילר: כולכם מוזמנים כמובן.

אלכס מילר: השאלות בנושאים הקשורים לזכויותיהם של הסטודנטים, אתם מוזמנים להעלות לכיוון הישיבה הזאת.

אלכס מילר: אני, באישור של חברי הכנסת והממשלה, מכניס את סעיף (ג) לנוסח ולהצעת החוק.

אלכס מילר: רבותי, אני קיבלתי כאן בקשת רשות דיבור ממור, משהו זכויות.

מור אפרת: כן, מור מהתאחדות הסטודנטים הארצית.

מור אפרת: אני רוצה להתייחס לזה שיש נקודות בתקנות של המל"ג, שאין עליהן התייחסות בחוק.

מור אפרת: הייתי שמחה לראות שנוודא בחוק שתהיה התייחסות לכל הנקודות הקטנות, לכל הפירוט שהוועדה במל"ג דנה עליהן, כדי שזה לא ילך לאיבוד בין השורות.

אלכס מילר: אני לא מאמין שזה ילך לאיבוד מכמה סיבות.

אלכס מילר: קודם כל, הסיבה הראשונה שיש לכם נציגות מכובדת בכל מוסד אקדמאי, וזה דבר ראשון לסטודנטים שאתם יכולים לבוא ולעקוב אחרי ביצוע החוק.

אלכס מילר: זה דבר ראשון.

אלכס מילר: דבר שני, יש לכם שני נציגים במועצה להשכלה גבוהה, שגם הם אחראים לעניין של התקנת תקנות ולפקח על עצם הביצוע.

אלכס מילר: אנחנו קודם כל לא רוצים מצד אחד להגביל בנוסח החוק, הפרשנות יכולה להיות שונה.

אלכס מילר: ודבר שני, לתת גם למוסדות להרחיב, כי בסופו של דבר, כמו שאני גם ראיתי בנושא של הטבות לסטודנטים במילואים, אלה שרוצים הם גם יודעים להרחיב בלי שום קשר עם הנוסח של הצעת החוק.

אלכס מילר: הצעת החוק שאושרה הייתה מאוד כללית, דרך אגב.

אלכס מילר: היו שם קריטריונים וכללים ברורים, אבל גם המוסדות ראו לנכון, בחלק מן הדברים להרחיב, וזה חוץ מזה גם פעילות שגם צריכה להיות במישור שלכם, כמייצגים את הסטודנטים.

אלכס מילר: לפחות כאן יושבים שני אנשים שהיו שם, אני וחברת הכנסת, סגנית השר גילה גמליאל, שהיו יושבי ראש ותאמיני לי שאנחנו גם יודעים עד כמה גם הצד של הסטודנטים הוא חשוב בכל העניין הזה.

אלכס מילר: אנחנו לא רוצים לקחת לכם את העבודה.

גילה גמליאל: אני הייתי אומרת עוד משהו, שיהיה פה היום עוד הישג בנוסף למגוון ההישגים שהסטודנטים מקבלים לאחרונה.

גילה גמליאל: צריך לברך על כך.

אלכס מילר: טוב, רבותי, עוד הערות?

לי יש שתי שאלות.

רק עניין של משרד התמ"ת, שבזמנו ---

אלכס מילר: כן, נושא התקנות.

התקנות, אם מבחינתם הם אמרו שהם אולי יצטרכו התאמות, אז ---

אלכס מילר: רגע, זה לא בחוק?

אלכס מילר: זה צריך להיות בחוק.

לא, אז זהו.

השאלה אם זה מקובל עליהם הנוסח הזה.

הייתה להם איזו שהיא בעיה עם הנושא של הבחינה, אני מזכירה.

אלכס מילר: לא, אנחנו ביקשנו שמשרד התמ"ת יביא תקנות לאישור ועדת החינוך.

אלכס מילר: זה גם הובהר על ידי הממשלה בהצגת החוק.

אז את זה צריך להוסיף.

אלכס מילר: מה זה המכתב הזה?

יהודית גידלי: זה הסיכום של הישיבה הקודמת.

אלכס מילר: בסדר.

אלכס מילר: התמ"ת כאן?

אלכס מילר: כן, בבקשה.

ניר ויינר: ניר ויינר, נציג הלשכה המשפטית של משרד התמ"ת.

ניר ויינר: מבחינת ההצעה שהונחה על ידי משרד החינוך – היא מקובלת עלינו.

ניר ויינר: אני לא בטוח שיש צורך בתיקונים, מכיוון שאיך שזה כתוב – ייכללו בין היתר, נותן את הגמישות המתאימה למשרד התמ"ת לבחון מה מתאים ומה לא, ולהכניס את זה בתקנות, שנכון לעכשיו וכפי שגם נעשה בנושא המילואים, זה תקנות שמתקין שר התמ"ת והן כרגע לא עוברות את אישור הוועדה.

אלכס מילר: אוקי, תודה רבה.

אלכס מילר: התקנות באישור ועדת חינוך.

של התמ"ת?

אלכס מילר: כן.

אלכס מילר: זה בעניין הזה.

אלכס מילר: אני גם מצפה מכם שתביאו תקנות במהרה, שלא יהיה אצלכם שם איפה שהוא בתוך המשרדים, שכל הסטודנטים הלומדים בהנדסה וטכנאים לא יזכו להטבות שמגיעות לסטודנטים במוסדות להשכלה גבוהה.

אלכס מילר: כן.

מאירה בסוק: יש לי שאלה.

מאירה בסוק: אני עו"ד מאירה בסוק מנעמ"ת.

מאירה בסוק: בישיבה הקודמת דיברנו על הנושא של ביטוח לאומי ודוקטורנטיות.

מאירה בסוק: אני מבינה שזה הולך לישיבה אחרת, או מה קורה עם זה?

אלכס מילר: לא, אני מציע שבנושא הזה גם המציעים שמטפלים בעניין הזה, אני מציע שתעשו איזה שהוא סיור מוחות ותראו אם יש צורך בחקיקה נוספת בעניין זה, אבל אני לא חושב שזה בעצם יהיה הגורם שיעכב לנו את החוק.

אלכס מילר: אוקי.

אז רגע, שנייה.

התקנות באישור שלנו, הכללים לא.

נכון, זה מה שאמרת?

אלכס מילר: הכללים לא.

בסדר.

ונושא נוסף זה שאם אנחנו לא כותבים הוראת תחילה, החוק נכנס לתוקף מיידי וצריך זמן גם להתקנת התקנות וגם שהמוסדות יתקינו הוראות, לפי התקנות.

אלכס מילר: כן, מה קורה?

ציפי חוטובלי: כנראה הם רוצים שזה יהיה עד תחילת השנה האקדמאית הזאת.

אלכס מילר: בסדר גמור, אבל צריך, אתם רוצים את זה מהראשון לנובמבר, רבותי?

ציפי חוטובלי: כן, תחילת שנת הלימודים האקדמאית הקרובה.

קריאה: אני לא יודעת, זה צריך לעבור הליך של אישור משרד המשפטים.

אלכס מילר: לא התייחסתם לתחילה, רבותי, אנחנו נותנים כבר שלושה חודשים.

אלכס מילר: תקבלו את זה בלי ויכוח.

אלכס מילר: לא התייחסתם.

לדעתי, אם אתה לא קובע כלום, לכאורה כל החוק נכנס לתוקף מיד.

אייל רק: כן, אין שום היגיון שביום למחרת זה יקרה.

לכן אני אומרת, אני חושבת שצריך שיהיה איזה שהוא ---

אייל רק: את מדברת על המוסדות כרגע?

אייל רק: כי המל"ג מן הסתם יסדיר ---

גם התקנות.

אלכס מילר: אני אשאל אתכם שאלה – הכללים נקבעו?

יעל טור-כספא: יש החלטת מל"ג.

יעל טור-כספא: צריך עכשיו לנסח, להפוך אותם לכללים מכוח החוק ולקבל אישור.

אלכס מילר: זאת אומרת אני לא צריך עכשיו ישיבת מל"ג ---

קריאה: 60 יום זה לא זמן סביר?

קריאה: אני לא מבינה.

אייל רק: לא, השאלה לא לגבי המל"ג, אלא לגבי המוסדות.

אלכס מילר: ור"ה כאן?

אלכס מילר: כן.

פפי יקירביץ: אני חושבת ש-60 יום, ה-1 בנובמבר יכול להתאים לנו.

אלכס מילר: תודה רבה.

אלכס מילר: תחילת החוק – ראשון בנובמבר.

אלכס מילר: כן, אדוני, מי אתה?

ערן חכים: ערן חכים מהפורום של ארגוני הסגל הזוטר.

ערן חכים: אנחנו מעבירים פה עכשיו חקיקה שמדברת על זכויות סטודנטיות והיא לא פותרת את כל הבעיות, כמו שכבר הוצג פה, ובעבר הובטח על ידי מל"ג שתוקם ועדה של ות"ת שתפתור בעיות שנותרו פתוחות בוועדה הזאת של המל"ג, שאני גם הייתי חלק ממנה.

ערן חכים: הוועדה של ות"ת לא דנה בבעיות האלה ---

אלכס מילר: על סמך מה אתה אומר שהייתה איזו שהיא החלטה מסוג זה?

ערן חכים: היא נאמרה לי.

אלכס מילר: יש לך את זה בכתב?

ערן חכים: לא, לא, היא נאמרה לי בעל פה.

אלכס מילר: על ידי מי?

ערן חכים: על איזה בעיות?

ערן חכים: אוקי, להשיב ---

אלכס מילר: לא, לא, סליחה, לא לנהל לי פה את הישיבה.

ערן חכים: על ידי מי?

ערן חכים: על ידי נציגי מל"ג.

אלכס מילר: נציגי מל"ג, אוקי.

אלכס מילר: אז תשמעו, אני מציע לך, אם יש לך נתונים שאתה חושב שכדאי להציג, תביא לי אותם.

אלכס מילר: מקסימום אנחנו יכולים לפנות על ידי העניין הזה לשר החינוך, שהוא יושב ראש מל"ג, בשאילתה, אם במידה שיש דברים שצריך להבהיר אותם ובמידה שיש נושאים שצריכים להיות מטופלים, שכרגע אני לא יודע על מה בדיוק אתה מדבר, ואנחנו לא נפתח עכשיו דברים שכרגע לא נמצאים בחוק.

אלכס מילר: פשוט תעביר לי את זה בצורה מסודרת על ידי הארגון שלכם, הארגון הארצי, שיהיה מכתב רשמי מהארגון הארצי שלכם, לוועדת החינוך, לוועדה למעמד האישה, שיצביע על אותם הנושאים שמבחינת

אלכס מילר: כם חשוב להסדיר אותם, שאנחנו נדע - במידה שיש צורך - להתייחס.

אלכס מילר: כמובן שיש לנו מנגנון לבדוק את זה מול המועצה להשכלה גבוהה ולקבל תשובות, במידה והבעיות האלו קיימות.

אלכס מילר: זהו.

ערן חכים: העניין הוא שזה ---

אלכס מילר: תקשיב, אני לא יכול לעבוד בצורה כזאת – שמישהו אמר לך משהו - שאנחנו עכשיו נתחיל להתייחס לשיחות פנימיות שיש בין ---

ערן חכים: זה לא עניין של שיחות פנימיות.

ערן חכים: זה עניין של נושאים שלא מוסדרים.

אלכס מילר: בסדר, אז יש דברים שלא מוסדרים בכלליות.

ערן חכים: עכשיו עושים חקיקה והיא משאירה אותם בחוץ.

אלכס מילר: אבל תקשיב, אנחנו לא מטפלים בזה כרגע.

אלכס מילר: תבין, אנחנו לא מדברים כרגע על התוכן, כי התוכן נקבע על ידי המועצה להשכלה גבוהה.

אלכס מילר: עכשיו, אחרי שיצאו התקנות, אחרי שמוסדות יקבלו אותן, אתם תראו.

אלכס מילר: אחרי שהמוסדות יחליטו, ועדת ראשי האוניברסיטאיות והמוסדות האחרים, יחליטו איך בעצם הם מפעילים את התקנות ומה נכנס בפועל, אתם תתייחסו בצורה מקצועית לכל דבר ודבר, מה שלא עובד, מה שלא הוסדר.

אלכס מילר: יכול להיות שיש דברים שלא שמתם לב שכבר נכנסו לתקנות, שכבר הוסדרו.

אלכס מילר: צריך לראות איך זה עובד בפועל.

אלכס מילר: אנחנו לא יכולים להתייחס לדברים בדיעבד כשהחוק מתחיל.

אלכס מילר: גם כשחוקק חוק הטבות סטודנטים במילואים, אנחנו רק שנה וחצי אחרי זה – הצלחנו לראות ממש התקדמות עם הנושא הזה – ברגע שהאוניברסיטאות התחילו להפעיל את זה בצורה שיטתית בתוך המוסדות.

אלכס מילר: צריך לראות איך הדברים, אנחנו מחוקקים חוקים חדשים, אנחנו היום רק אישרנו חוק תקנות על הפיקוח על מכוני פסיכומטרי, אחרי ששנה וחצי שנתיים – החוק נכנס לתוקף.

אלכס מילר: אז יש דברים שצריך להתייחס אליהם בצורה הרבה יותר מקצועית ולבדוק כל עניין ועניין.

אלכס מילר: בשביל זה אנחנו כאן גם במעקב, חוץ מזה.

אלכס מילר: אז תעביר לי את זה בצורה מסודרת.

אלכס מילר: העברת את זה לוועדת חינוך?

ערן חכים: אני אעביר לוועדת חינוך.

אלכס מילר: אז יפה.

רונית תירוש: אדוני יושב הראש, אני יכולה לבקש בכל זאת, רק בשביל הפרוטוקול, שהוא יאמר על מה מדובר?

רונית תירוש: רק כנושא, ככותרות?

ערן חכים: כן.

רונית תירוש: אם יושב הראש מסכים.

ערן חכים: בישיבה הקודמת דיברנו על עניין המלגות וסטודנטיות שיולדות במהלך המלגה או שנכנסות להיריון בזמן המלגה.

ציפי חוטובלי: רגע, זה שייך שוב לתחום התארים המתקדמים.

ערן חכים: זה שייך לתחום התארים המתקדמים, אותם אנחנו מייצגים.

ערן חכים: עכשיו, התקנות הנוכחיות, לדוגמא – מישהי שמסיימת לימודיה ואת המלגה שלה בזמן היריון, נניח בחודש חמישי – אין לה שום הסדרה – המלגה נפסקת, ההכנסה שלה נפסקת, היא יוצאת לשוק העבודה בלי שאף אחד יעסיק אותה.

גילה גמליאל: דיברנו על זה בהרחבה, הבהרתי בתחילת דבריי שהסוגיות האלה, מה שגם ביקשתי מיושב הראש, זה כן לכנס ישיבה מיוחדת ולדבר על ההיבטים האלה בנפרד מן החוק, ומזה לגזור מסקנות חדשות.

רונית תירוש: לא, אבל מה האופציה ---

גילה גמליאל: לא, אבל לא קשורות לחוק כרגע.

גילה גמליאל: אם נבחן דרישה לחקיקה אחרת, זה עניין אחר כרגע.

אלכס מילר: תודה, תודה.

ציפי חוטובלי: אני אמרתי את דעתי.

ציפי חוטובלי: מאחר שהמלגה היא מלגה גלובאלית – אני חושבת שצריך להכיר באפשרות להמשיך לשלם את תשלום המלגה בתקופת הלימודים.

רונית תירוש: אני גם חושבת.

גילה גמליאל: כן, אבל זה לא הסוגיה שכרגע תעלה על הפרק בדיון הנוכחי, אלא בדיון ייעודי אחר, שזה יידון פה בוועדה או בוועדה לקידום מעמד האישה.

אלכס מילר: כן, המועצה להשכלה גבוהה.

רונית תירוש: רגע, רגע, אבל יש עוד איזה כותרת?

רונית תירוש: ככותרת, אל תתחיל ---

ערן חכים: כן, ככותרת גם יש את עניין הפוסט דוקטורנטיות שגם לא נדון מספיק.

רונית תירוש: אוקי, זהו?

רונית תירוש: זה מה שמאירה אמרה.

ערן חכים: כן, כן, זה מתחבר, זה דברים שמתחברים.

ערן חכים: זה אותו נושא, אבל זה דגשים שונים.

קריאה: שלא נעשה כלום איתו.

רונית תירוש: בסדר, זה בפרוטוקול ואנחנו נראה איך מתקדמים.

יעל טור כספא: ות"ת אכן הקימה ועדה שדנה בכל הנושא של קידום נשים באקדמיה.

יעל טור כספא: הוועדה הזו כבר סיימה את עבודתה, היא הייתה בראשותה של יושבת ראש ו"רה, ביחד עם יושב ראש ור"ם, והיו שותפים בזה המוסדות להשכלה גבוהה.

יעל טור כספא: יש המלצות כבר של הועדה, והן עתידות לבוא לדיון בפני ות"ת ומל"ג בקרוב.

גילה גמליאל: באיזו סוגיה?

גילה גמליאל: של הפוסט דוקטורנטיות?

יעל טור כספא: של קידום נשים ככלל, כסגל במוסדות להשכלה גבוהה, אבל בעיקר ---

גילה גמליאל: אבל עדיין אותה החלטה של הוועדה הנוכחית הזאת, שהתבקשתם לקבל את המחקר שדן בסוגיות של בעיית הפוסט דוקטורנט של נשים בחו"ל, והתחייבתם באותה ישיבה לזמן את הנוגעים בדבר, כולל המחקר, ואם את טוענת שהוועדה סיימה את עבודתה, אז מדובר פה באי אכיפת החלטה של הוועדה, שכדאי שיושב הראש יהיה מעודכן לגביה.

גילה גמליאל: אני רואה את זה בחומרה רבה.

יעל טור כספא: למיטב ידיעתי הוועדה דנה ושמעה את כל הגורמים הנוגעים בדבר.

גילה גמליאל: אבל איך זה יכול להיות?

גילה גמליאל: אנחנו הגשנו את המחקר.

גילה גמליאל: אתה זוכר, כבוד יושב הראש?

גילה גמליאל: עלתה פה סוגיה שהיא אמנם לא ---

יעל טור כספא: למיטב ידיעתי כל המסמך שלכם והכל היה בדיון בפני הוועדה.

יעל טור כספא: אני לא יודעת להגיד לכם פרטים, אני לא נציג של הוועדה.

גילה גמליאל: אז הם דנים בפני עצמם?

גילה גמליאל: בלי לשמוע את הגורמים?

יעל טור כספא: תבדקו את זה מול מי שאחראי.

גילה גמליאל: היושב כאשד, אתה זוכר את הדיון על הפוסט דוקטורנטיות?

גילה גמליאל: הוועדה של המל"ג התבקשה בזמנו לשמוע את המחקר ואת כל הנוגעים בדבר ולזמן אותנו לעניין הזה ולא היה ולא נברא, וכרגע אני שומעת בפעם הראשונה, שהוועדה סיימה את עבודתה כבר, ויש לה מסקנות.

גילה גמליאל: אז זה פשוט לא לאכוף את החלטות את הוועדה, והייתי פשוט דורשת שיתכנסו מחדש על מנת כן לאכוף את החלטת הוועדה כאן.

אלכס מילר: לא הבנתי.

אלכס מילר: עוד פעם, אנחנו ביקשנו לעשות ועדה במל"ג.

אלכס מילר: הייתה ועדה?

גילה גמליאל: היא טוענת שהיא סיימה את עבודתה, ואם היא סיימה את עבודתה ולא שמעה אותנו, זה אומר שהם לא סיימו את עבודתם.

אלכס מילר: למה אתם לא שמעתם אותם?

יעל טור כספא: אני יודעת שהועבר חומר לחברי הוועדה.

יעל טור כספא: אני לא מכירה את ההחלטה שהייתה פה לזמן, אני לא יודעת, אני לא מכירה.

אלכס מילר: מאחר שאתמול אישרנו ---

יעל טור כספא: אפשר עדיין, זה עוד לא הובא לדיון בפני ות"ת.

גילה גמליאל: מצוין.

גילה גמליאל: אז זו הדרישה, בפעם השנייה, מטעם הוועדה.

יעל טור כספא: אין בעיה לקיים דיון ולשמוע.

יעל טור כספא: אני לא מכירה החלטה שחייבה לשמוע.

אלכס מילר: מאחר שאתמול אישרנו הצעת חוק הנותנת החזרים על פר ישיבות לחברי מועצה להשכלה גבוהה, זה כבר יהיה גם משתלם לכם לעשות עוד ישיבה ולהתחשב.

קריאה: אז הם לא יגמרו את זה לעולם.

אלכס מילר: יהיה לכם משתלם לעשות ישיבה נוספת.

אלכס מילר: רבותי, אנחנו לא מדברים כאן על משהו שאפשר לעבור עליו לסדר היום בלי להתאמץ למצוא פתרון.

אלכס מילר: אנחנו עומדים בירידה משמעותית באחוזים של הסגל הבכיר בהיבט של אנשים עם הנתונים שהוצגו בפנינו על ידי סגנית השר, על כך שגם בוגרי תואר שלישי עומדים על כמעט 50% למול הסגל הזוטר שעומד כמעט על 50%, למול סגל בכיר, שעומד על 75-25 נשים.

אלכס מילר: אוקי?

אלכס מילר: דרך אגב, אני גם אשמח לעשות כאן ישיבה בוועדת החינוך, על העניין של ועדת מינויים באוניברסיטאות וכל ההיבט הזה.

אלכס מילר: אז אני מציע לכם, באמת, להתייחס לעניין הזה בצורה רצינית.

אלכס מילר: אם יש לכם מסקנות לבדוק גם כן עם כל הגורמים ששותפים לאותה ישיבה, ולהציג גם בפנינו את המסקנות האלה בצורה מסודרת.

אלכס מילר: אם באתם, החלטתם, הייתה לנו ישיבה, אנחנו ביקשנו מכם להתייחס לעניין הזה, הסקתם מסקנות, אז אין בעיה – תעבירו לנו – נראה על מה מדובר, מה אפשר ---

יעל טור כספא: זה המלצות, המלצות.

יעל טור כספא: זה עוד לא עבר את ות"ת ומל"ג, זה רק המלצות.

גילה גמליאל: אז טרם העברת ההמלצות, מן הראוי שהם גם יקשיבו למחקר.

יעל טור כספא: אין בעיה.

אלכס מילר: תראו, תבינו, אין בעיה לעבוד כאן בשיתוף פעולה.

אלכס מילר: תראו, יש לכם פה גם משרד של ראש הממשלה שמוכן ללכת לפתרון של העניין הזה.

אלכס מילר: כל עוד אתם משתפים פעולה ומשלבים ידיים לפתרונות מסוג זה, בסופו של דבר אתם מגיעים למטרה שגם כולנו ביחד מחפשים.

אלכס מילר: אין פה מאבק על קרדיטים, אין פה מאבק על מי יותר מהר מביא את הדברים האלה לביצוע.

אלכס מילר: וגם אתם בסופו של דבר תצטרכו, אם יהיה צורך, איזה שהן החלטות ברמה הממשלתית.

אלכס מילר: אם זה גם בהיבט התקציבי, אם זה גם בשאר הדברים.

אלכס מילר: אז תראו איך אתם משלבים ידיים בכל העניין הזה, אבל כמובן שאנחנו לא יכולים עכשיו לפתוח את החוק ולהתייחס לכל הסוגיות האלה כאן, כי אני לא חושב שזה יהיה גם מקצועי, בלי לשמוע את זה בצורה יותר מפורטת.

ציפי חוטובלי: אדוני יושב הראש, יש לי רק שאלת הבהרה – הנושא של היעדרות בתקופה הסמוכה לאחר לידה – מבחינת המל"ג – אתם מתכוונים להכליל את זה בתקנות שלכם?

ציפי חוטובלי: את פרק תקופת ההיעדרות?

ציפי חוטובלי: אורך חופשת הלידה למעשה.

יעל טור כספא: כן, כן, וודאי.

ציפי חוטובלי: אז על איזו תקופה אנחנו מדברים?

יעל טור כספא: 30% מהקורס.

אייל רק: 30% מהסמסטר.

אייל רק: 30% משיעורי הקורס.

אלכס מילר: זה בנוסף ל-20% שמגיע לכל סטודנט?

אייל רק: זאת שאלה טובה.

יעל טור כספא: סטודנטית זכאית להעדר מ-30% מכלל השיעורים בכל קורס בו חלה חובת נוכחות.

יעל טור כספא: אם היעדרות עלתה על 30% - תינתן לסטודנטית האפשרות לבטל את הקורס ולחזור עליו.

יעל טור כספא: זה מה שכתוב.

אלכס מילר: זה בנוסף ל-20% שמגיע לכל סטודנט בקורס?

רונית תירוש: מגיע לכל סטודנט 20% אוטומטית.

יעל טור כספא: אנחנו לא מכירים זכות של 20% היעדרות.

רונית תירוש: יש 20% אוטומטי.

קריאה: זה לפי חוק הסטודנט.

יעל טור כספא: לכל מוסד?

יעל טור כספא: אני לא מכירה.

יעל טור כספא: זה לא משהו שבא מהמל"ג, אז אני לא יודעת.

אלכס מילר: מה לא ידוע לכם?

אלכס מילר: אני עשיתי שני תארים, ואני כמעט בכל קורס קיבלתי 20%.

קריאה: אבל לא בכל הקורסים יש נוכחות חובה.

קריאה: בחלק גדול מהקורסים אין נוכחות חובה.

יעל טור כספא: זה רק כשיש נוכחות חובה.

יעל טור כספא: אני לא יודעת, נתייחס לזה, אני לא מכירה.

אלכס מילר: לא, בנוכחות חובה יש איזה שהוא משחק.

רונית תירוש: כשיש נוכחות חובה אז יש 20% אוטומטי, עוד בזמני.

אלכס מילר: אז הם הוסיפו עוד 10% בטח.

ציפי חוטובלי: רגע, אז כן או לא, סליחה?

אלכס מילר: הנה, כתוב לך, 30% מהקורס.

רונית תירוש: אז זה בנוסף או לא?

גילה גמליאל: על זה בתקנות אפשר לדבר, לא כרגע להיכנס לפרטים לא רלבנטיים.

יעל טור כספא: אז נגיע למצב שהוא היעדרות של 50%.

יעל טור כספא: אני לא יודעת.

יעל טור כספא: הוועדה לא התייחסה לשאלה הזאת, אפשר לפנות לוועדה ולשאול.

גילה גמליאל: טוב, אבל אז זה יהיה בתקנות ולא כרגע.

גילה גמליאל: אני חושבת שהשיח כרגע לא רלבנטי.

גילה גמליאל: קחו אבל בחשבון שהנושא הזה יעלה בדיוני התקנות.

גילה גמליאל: לדעתי מעבר, אם זה צורך מתבקש, אם יש אישורי בריאות, זה דבר אחד ודבר שני, גם ההיבט של התשלום, שהוא גם היה חשוב, כי היו מוסדות שגבו תשלום מחודש כנגד אותן סטודנטיות שנאלצו לא לעמוד בדרישות הקורס, אז שילמו פעמיים על הקורס.

גילה גמליאל: אז אלה דברים היום --- זה החידוש.

רונית תירוש: אדוני יושב הראש, אני רוצה לומר משהו.

רונית תירוש: צודקת השרה שצריך לדון בנושא הזה במסגרת תקנות, אבל אם אני עושה חישוב שבערך לומדים בשנה נטו שישה חודשים, אז שלושה חודשי לידה זה 50%.

רונית תירוש: אז לא צריך להיבהל מ-50%, זה בדיוק מה שיוצא.

רונית תירוש: אני לא אומרת לכם להחליט כרגע, אבל קחו בחשבון שזה לא מופרך.

רונית תירוש: אני בהתחלה נבהלתי מ-50%, אחר כך ירדתי לפרקטיקה, ואמרתי – רגע, בדיוק כשהתחילה השנה יצאתי לחופשת לידה, אני מפסידה שלושה חודשים, זה חצי.

אלכס מילר: זה גם תלוי כמה פעמים בשבוע יש גם קורס, כי יש קורס שהוא פעם בשבוע ויש קורס שהוא פעמיים בשבוע.

רונית תירוש: נכון, בסדר, אני לקחתי באופן גס, אבל צודקת השרה.

רונית תירוש: תדונו בזה באופן פרקטי.

אלכס מילר: טוב, בקשר לתמ"ת, רבותי ---

ציפי חוטובלי: אבל השאלה שלי היא כזאת, רק נקודה משמעותית.

ציפי חוטובלי: מאחר שכמו שאמר יושב הראש יש קורסים שהם פעמיים בשבוע, שלוש פעמים בשבוע, פעם בשבוע – אני חושבת שיותר הגיוני לכמת את זה במסגרת זמן, מאשר רק במסגרת האחוז שמותר להיעדר מכל קורס, כי ככה חלק מהקורסים יהיה מותר להיעדר 30% ויש 3 פעמים בשבוע, וחלק מהקורסים ---

רונית תירוש: צודקת.

רונית תירוש: זה נגמר לה בחודש.

ציפי חוטובלי: לא, זה ייצר מציאות מוזרה.

רונית תירוש: זה אומר שיתנו לה רק חודש חופשה, מבחינת לימודים.

ציפי חוטובלי: לא, אני גם חושבת שאותה אישה, אותה סטודנטית שילדה, היא לא יכולה עכשיו לעשות תחשיבים לפי כל קורס שהיא לומדת בו, כמה מגיע לה פר קורס.

ציפי חוטובלי: היא צריכה לצאת לחופשה מסודרת, היא לא יכולה ---

רונית תירוש: מה שעושה את הקושי יותר מורכב, אז הם ידונו בזה, נכון.

ציפי חוטובלי: אני חושבת שזה חשוב שזה יובא כבלוק של זמן, שהסטודנטית ---

גילה גמליאל: כן, צריך לחשוב על 12,000 סטודנטיות בשנה שהן יולדות, וכאן צריך לראות את ההיבט, ראשית מבחינה בריאותית, כפי שאתן רואות אותי, אז מבחינה בריאותית בשישה השבועות הראשונים, בכלל צריך לשמור מבחינה בריאותית על עצם האם היא יכולה בכלל לחזור למסגרת לימודים.

גילה גמליאל: אז שישה שבועות מראש, גם בחלוקה של חופשת לידה בין גבר לאישה, זה משהו שקבוע כחופשת לידה לאישה דווקא מטעמי בריאות, ולאחר מכן אני חושבת שזה בוודאי ובוודאי צריך להיות מדד מאד חשוב, בקבלת שיקולי הדעת בהחלטה.

גילה גמליאל: לאחר מכן יש בעיות אחרות, אבל זה כבר אפשר לדון.

אלכס מילר: טוב, עוד הערות רבותי?

ציפי חוטובלי: רק לוודא – יהיה תיאום בין כל המכללות והמוסדות האקדמאים מבחינת יישור קו ---

אלכס מילר: לא מבחינת אקדמיה – אקדמיה זה משהו אחר, תמ"ת זה משהו אחר.

אלכס מילר: תמ"ת, בגלל שהם היו צריכים להתקין תקנות, הם יעבירו לנו תקנות עד הראשון בנובמבר, ואז, אחרי שאנחנו נאשר אותן אז הם יפעילו אותן ומל"ג, החוק כבר, בגלל שהם לא צריכים להתקין תקנות, הם כבר ניסחו אותם ואישרו אותם, הם כבר יפעילו אותם באישור של ור"ה, בראשון לנובמבר.

אז אני מוסיפה שהתקנות רישיונות של שר התמ"ת, יובאו עד הראשון בנובמבר.

עד לתאריך התחילה.

אלכס מילר: כן.

אלכס מילר: טוב, בנוסף לכך, רגע, מה קורה עם כל המוסדות שגם בחוק – האמנות, תרבות, כל אלה.

האמנות – זה היה תוספת.

אלכס מילר: הכנסנו אותם, כל בית צבי, רימון, כולם בתוך החוק.

אייל רק: יש סעיף כללי בתיקון לחוק שעשינו, שקובע ששר התרבות והספורט, יקבע איזה הוראות מתאימות מבין ההוראות ---

אלכס מילר: זאת אומרת גם משרד התרבות צריך להעביר לנו תקנות.

אייל רק: לא, הוא צריך להחליט אם בכלל להתקין תקנות.

אייל רק: אם זה מתאים בכלל.

זה כמו לגבי מילואימניק.

כמו לגבי סטודנטים במילואים.

רונית תירוש: מה זאת אומרת?

רונית תירוש: זה אופציה של השר להחליט?

קריאה: מה זאת אומרת?

זאת אומרת, המוסדות האלה הם לא מוסדות אקדמאיים, הם מוסדות שמשרד התרבות מכיר בהם ---

אלכס מילר: תומך בהם.

לאו דווקא, נדמה לי.

בסוף לא כרכנו את זה בתמיכה בהכרח, נכון?

אייל רק: לא.

אלכס מילר: רגע, מי האחראי על הביצוע בחוק של ה ---

זה סעיף 24 ב' אומר – שר התרבות ממונה על ביצוע חוק זה לעניין מוסדות לאומנות והוא רשאי, בהתייעצות עם השר ובאישור ועדת חינוך ותרבות של הכנסת, לקבוע הוראות בעניין תנאים שבהתקיימותם יראו מוסד כמוסד כזה ושר התרבות והספורט רשאי לקבוע הוראות לגבי אי תחולתן או תחולתן, בשינויים שיקבע של הוראות סעיפים 7-22.

אולי צריך פשוט להוסיף פה – מה עשינו את זה?

לא, זה נכלל כי זה 19.

אייל רק: זה נכלל.

כן.

כולן או חלקן על מוסד לאומנות, או על סוגים של מוסדות לאומנות, אך בסטייה מהוראות בסעיף 22 (ג).

אלכס מילר: אוקי, זאת אומרת הם בפנים.

אם השר יחליט.

אייל רק: אם שרת התרבות והספורט תחליט שזה מתאים להחיל גם את זכויות המילואים וגם את זכויות הסטודנטים – ההיריון והפוריות, אז היא תביא את ההוראות לאישור הוועדה.

אלכס מילר: תרבות כאן?

אייל רק: הם לא הוזמנו.

אלכס מילר: טוב.

יעל טור כספא: מי מכנס אבל את המוסדות האלה?

יעל טור כספא: מי ארגון הגג של המוסדות האלה?

אלכס מילר: איזה?

יעל טור כספא: כל מוסדות התרבות.

אלכס מילר: אין להם ארגון, יש להם תמיכה.

אלכס מילר: הם מקבלים תמיכה, הם לא תחת פיקוח.

אלכס מילר: אין להם סיליבוס ---

רונית תירוש: מי מביא את זה ---

קריאה: הוועדה כאן.

אלכס מילר: טוב, רבותי, אנחנו נאשר את העניין הזה עם התיקונים שהובאו על ידי הממשלה ועם התיקון של התמ"ת, לקריאה שנייה ושלישית.

אלכס מילר: אני מעלה את החוק עם התיקונים להצבעה.

אלכס מילר: מי בעד?

אלכס מילר: החוק אושר פה אחד.

אלכס מילר: הצבעה בעד – פה אחד החוק אושר

אלכס מילר: ועכשיו ברכות, אני מברך את כולכם על קידום הצעת החוק החשובה הזאת.

אלכס מילר: אני מקווה מאד שבאמת החוק ייכנס לפועל במהרה וכל המוסדות, לא רק יישמו את הכללים שקבעה המועצה להשכלה גבוהה, אלא גם ירחיבו.

אלכס מילר: אנחנו נקיים ישיבה לעניין של הפיקוח על הפעלת החוק, וכמובן גם איפה שהוא שם בנובמבר, אני מקווה מאד שבוועדה למעמד האישה או בוועדת החינוך, נקיים ישיבה על כל העניין של המעמד ---

ציפי חוטובלי: אפשר גם משותף, לאור שיתוף הפעולה המוצלח.

אלכס מילר: אפשר גם משותף.

אלכס מילר: על מעמד הנשים במערכת ההשכלה הגבוהה.

ציפי חוטובלי: תודה.

ציפי חוטובלי: אדוני יושב הראש, אני רוצה לברך אותך על הקידום המהיר של החוק החשוב הזה, את סגנית השר, על הבאת החוק, את חברת הכנסת תירוש על הבאת החוק.

ציפי חוטובלי: באמת מדובר בחוק שסטודנטיות וסטודנטים יוכלו ליהנות ממנו כבר בתחילת השנה האקדמאית הקרובה, ואני מאד מקווה שאחרי שנצביע על זה בכנסת, התקנות שיותאמו יהיו לשמחת כל היולדות ובעלי המשפחות החדשים בישראל.

אלכס מילר: אתם רוצים להגיד כמה מילים?

גילה גמליאל: כן, קודם כל לי זה נפלא.

גילה גמליאל: אני באמת, ההתמודדות הראשונה הייתה בהיריון הראשון שלי, לפני כשנתיים ---

ציפי חוטובלי: גילה, זהו, אולי תרשמי לעוד תואר.

גילה גמליאל: ארבעה תארים, תודה רבה, הספיק לי.

גילה גמליאל: עכשיו יש לי תארים של אמא, זה תואר בפני עצמו.

גילה גמליאל: מה שאני רוצה לומר שזו באמת סגירת מעגל מבחינתי, באופן אישי.

גילה גמליאל: אני מברכת גם אותך, אלכס ואותך ציפי על כל הזירוז של המהלך הזה, ואני שמחה שנצליח לקדם את החוק כבר במושב הזה והוא יהפוך להיות חוק.

גילה גמליאל: בסוגיות שצריכות להיות כל כך טריוויאליות, בעידן שבו נשים, שלב ההורות שלהן משתלב עם רכישת השכלה גבוהה, כל המהלכים שאני גם מקדמת ומובילה, של שילוב קריירה והורות.

גילה גמליאל: אני מודה שבתחילת הדרך, בקדנציה הראשונה ובתפקידי כיושבת ראש התאחדות הסטודנטים, יושבת ראש אגודת סטודנטים, לא הייתי מספיק ערה לזה, כי פשוט לא הייתי שם, אבל היום אני מבינה את המשמעויות והרצון ליצור מצב של מקומות עבודה תומכי משפחה וגם מקומות לימוד תומכי משפחה, אני חושבת שאלה דברים שהם חשובים מאד והחוק הזה הוא עוד צעד בפתרון הבעיה.

גילה גמליאל: וזה גם אחרי מסיבת העיתונאים האחרונה, מבחינתי זה עוד הישג עבור ציבור הסטודנטים, שכפי שאני חושבת כהפיכת הצעירים והצעירות, והסטודנטים והסטודנטיות, כמשאב הלאומי של המדינה שלנו, שכל דבר כזה זה השקעה, זה לא הוצאות, אלא השקעות שמניבות פירות בסופם של תהליכים, וצריך לזכור שהם לעתים גם תהליכים ארוכי טווח.

גילה גמליאל: ראיתם כזה זמן לקח להעביר את החוק הזה?

גילה גמליאל: שנתיים כמעט.

גילה גמליאל: אז לצערי גם בשאר ההיבטים זה דברים שהם מדיניות שצריכים תמיד להוביל, שמסתכלת לטווח הארוך ולא רק לטווחים הקצרים, ודברים כאלה – גם הפירות בסופו של דבר מגיעים.

גילה גמליאל: אז אני באמת מברכת על כך, גם אותך כמובן רונית, ואת כל מי שלקח בזה חלק.

גילה גמליאל: אז באמת תודה.

רונית תירוש: תודה רבה ראשית ליושבי הראש, לחברת הכנסת ציפי חוטובלי ולחבר הכנסת אלכס מילר, ותודה מיוחדת לשרה גילה גמליאל, שאפשרה לי להעביר את החוק ולהצמיד אותו לחוק הממשלתי.

רונית תירוש: אני בהחלט חושבת שמעבר לתוצאה המיידית הזאת, שמשפרת את זכויותיהן של נשים בהריון בהיותן סטודנטיות – יש פה נקודת ציון היסטורית - בתהליך מתמשך הייתי אומרת – של מהפיכה חברתית – לשוויון הזדמנויות בין המינים.

רונית תירוש: אני חושבת שהתהליך הזה – שנוהל באופן מאד מובהק על ידי הנשים – החל מהשרה ודרך יושבת ראש ועדה, ואלכס כמובן הצטרף בשמחה לזה, מתוך ראייה שוויונית של המגדר, אז אני יכולה רק לברך על התהליך ועל החוק הזה, שהוא עוד נקודת ציון בתהליך ארוך, כפי שציינתי.

רונית תירוש: אני רק רוצה להציע לשרה, היא ציינה את פועלה למען עידוד נשים לצאת לתעסוקה ולאפשר להן – אם תוכלי באמת לקדם חוק שכבר קיים – של חינוך חינם לגילאי 3, שהוא נעצר בלמ"ס 2 נדמה לי ---

ציפי חוטובלי: הוא מבוטל בחוק ההסדרים.

רונית תירוש: הוא מבוטל?

רונית תירוש: עוד יותר גרוע.

רונית תירוש: אני פשוט התייאשתי, אז אני לא עוקבת באיזה סטאטוס הוא, אבל זה חוק שבהחלט מאפשר לצד סבסוד מעונות והגדלת היצע המעונות, הוא בהחלט מאפשר ליותר נשים לצאת לעבודה וזה תהליך שאני חושבת שאת יכולה לקדם.

גילה גמליאל: שבחזון שלי באופן כללי – לימודים צריכים להיות חינם עד תום התואר הראשון.

רונית תירוש: בואי נתחיל עד גילאי 3.

גילה גמליאל: אז אין ספק שאני מאד מסכימה עם הדברים האלה.

רונית תירוש: תודה.

אלכס מילר: טוב, אני גם רוצה להגיד עוד מילה טובה ---

רונית תירוש: רגע, מותר להגיד תודה גם ליועצת המשפטית ולמנהלת הוועדה כמובן.

אלכס מילר: זה אנחנו גם נעשה.

ציפי חוטובלי: גם למנהלת השנייה.

רונית תירוש: לשתי מנהלות הוועדה.

אלכס מילר: כן, זה אנחנו נעשה בצורה מסודרת גם במליאת הכנסת.

אלכס מילר: גם מילה טובה רבותי, לשר החינוך שהיה שותף גם בקידום הצעת החוק הזה, וכמובן גם לשר התמ"ת.

אלכס מילר: זה שני השרים שהפעילו את החוק הזה בפועל במוסדות אשר הם עומדים תחת המסגרת שלהם.

אלכס מילר: וכמובן, שאנחנו מצפים מכל המערכות – קידום מהיר של כל אותם הכללים שהם קובעים.

אלכס מילר: לעניין זה אנחנו סיימנו.

אלכס מילר: רבותי, הישיבה הזאת נעולה.